钦定古今图书集成/明伦汇编/人事典/第031卷 > 颜氏家训 > 《风操篇》
## 钦定古今图书集成/明伦汇编/人事典/第031卷 > 颜氏家训 > 《风操篇》

江南风俗，儿生一期，为制新衣，盥浴装饰，男则用弓
矢纸笔，女则刀尺针缕，并加饮食之物，及珍宝服玩，
置之儿前，观其发意所取，以验贪廉愚智，名之为“试
儿。”亲表聚集，致䜩享。自兹已后，二亲若在，每至此日，
尝有酒食之事耳。无教之徒，虽已孤露，其日皆为供
顿，酣畅声乐，不知有所感伤。梁孝元年少之时，每八
月六日载诞之辰，常设斋讲。自阮修容薨殁之后，此
事亦绝。